Sewwieq ta' mutur ta' 31 sena residenti r-Rabat, Għawdex kellu jittieħed l-Isptar Ġenerali ta' Għawdex wara li kien involut f'inċident tat-traffiku fi Triq ir-Rabat, Marsalforn. Minn investigazzjoni preliminari rriżulta li kienet seħħet ħabta bejn Renault Megane, misjuqa minn raġel ta' 53 sena residenti l-Fontana, u mutur KTM, misjuq mill-vittma. Hu ngħata l-assistenza minn tim mediku u ttieħed l-isptar b'ambulanza fejn aktar tard ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.